Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 48/15/8803	Košice II, 19.8.2015
EEČ : 2-64-251-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Suma odovzdaná štátu na peňažnú pomoc obetiam trestnej činnosti: 20,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Košice - Západ pod spisovou značkou ORP-XXXXX.
V trestnej veci vedenej proti obvinenému ml. XXXXX za prečin krádeže podľa § 212 ods. 2 písm. f/ Trestného zákona  ktorého sa dopustil na tom  skutkovom  základe, že

-	dňa 15.01.2015 v Košiciach v predajni XXXXX na ul. XXXXX v čase o 17.15 hod bol videný pracovníkmi SBS na kamerovom zázname, ako berie tovar z regál,u   odchádza s ním mimo dosahu kamier, pričom potom prešiel cez pokladničnú zónu bez zaplatenia a pri kontrole členom SBS XXXXX bolo zistené, že mal u seba 1 ks LED lampáš, na ktorý nemal platný doklad o zaplatení, čím takto pre spoločnosť XXXXX v.o.s., XXXXX, XXXXX spôsobil škodu vo výške 4,59 €, aj keď už bol v predchádzajúcich 12 mesiacoch za priestupok podľa § 50 zákona č. 372/1993 Zb. o priestupkoch právoplatne postihnutý dňa XXXXX obvodným oddelením PZ Košice - XXXXX v  blokovom  konaní č. bloku XXXXX pokutou vo výške 15,-€.

Odôvodnenie: 
Uznesením povereného príslušníka Okresného riaditeľstva PZ v Košiciach, obvodného oddelenia PZ Košice - XXXXX, sp. zn. ORP-XXXXX zo dňa 16.01.2015  bolo podľa § 199 ods. 1 Trestného poriadku začaté trestné stíhanie  a súčasne podľa § 206 ods. 1 Trestného poriadku vznesené obvinenie ml. XXXXX  za prečin krádeže podľa § 212 ods. 2 písm. f/ Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním na vec sa vzťahujúceho spisového materiálu som zistila, že v predmetnej trestnej veci sa koná o prečine krádeže podľa § 212 ods. 2 písm. f/ Trestného zákona, za ktorý zákon  ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 Trestného poriadku.

	Obvinený aj poškodený vyslovili súhlas s uzavretím zmieru. Obvinený ml. XXXXX   zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval.

	Poškodený súhlasil so zmierom a vyhlásil, že týmto sú jeho nároky voči obvinenému v tejto veci celkom uspokojené.

	Obvinený ml. XXXXX zložil na účet Okresnej prokuratúry XXXXX XXXXX čiastku vo výške 20,-€. Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený so súhlasom poškodeného určili 100%, t.j. 20,-€.

Vzhľadom na vyššie uvedené skutočnosti som dospela k záveru, že sú splnené podmienky na to, aby v danej veci mohol byť schválený zmier a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru, akou bol trestným činom dotknutý záujem spoločnosti na ochrane majetku oprávnených osôb na osobu obvineného, na jeho majetkové pomery a že takýto spôsob rozhodnutia je dostačujúci z hľadiska naplnenia účelu Trestného zákona a Trestného poriadku, a preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 a nasl. Tr. por.)

JUDr. Zuzana Pramuková-Kolesárová
prokurátorka